****

# ΕΛΛΗΝΙΚΗ ΔΗΜΟΚΡΑΤΙΑ Μοσχάτο: 14/11/2024

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ &**

**ΑΝΑΠΤΥΞΗΣ**

**ΤΜΗΜΑ ΕΣΟΔΩΝ, ΠΕΡΙΟΥΣΙΑΣ,**

**ΕΚΔΟΣΗΣ ΚΑΙ ΡΥΘΜΙΣΗΣ ΑΔΕΙΩΝ**

**ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ** ΠΡΟΣ

Κοραή 36 & Αγ. Γερασίμου, Τ.Κ.:18345 **Πρόεδρο και μέλη Δημοτικής Επιτροπής**

Πληροφορίες: Κυρ. Ανανιάδου

Τηλ.: 213 2019612

e-mail: [ananiadou@0144.syzefxis.gov.gr](mailto:ananiadou@0144.syzefxis.gov.gr)

**ΘΕΜΑ …….: Λήψη απόφασης για προκήρυξη πλειοδοτικού διαγωνισμού για την ανάθεση λειτουργίας - εκμετάλλευσης κυλικείου του 3ου Γυμνασίου Μοσχάτου:**

**Α) Καθορισμός όρων διακήρυξης του πλειοδοτικού διαγωνισμού.**

**Β) Συγκρότηση Επιτροπής διενέργειας του πλειοδοτικού διαγωνισμού.**

Κύριε Πρόεδρε,

**Α)** Λαμβάνοντας υπόψη την υπ’ αριθμ πρωτ 16735/5-9-2024 παραίτηση της μισθωτρίας του κυλικείου του 3ου Γυμνασίου Μοσχάτου Μιαούλη 66 τ.κ. 18345 Μοσχάτο, την 64321/Δ4/16.05.2008 Υπ. Απόφαση (Φ.Ε.Κ. 1003 /30.05.2008 τεύχος τ.Β'), που αφορά τη λειτουργία κυλικείων Δημοσίων Σχολείων , Την Υ.γ Διάταξη Γ. Π/οικ/81025/27-08-2013 (ΦΕΚ2135Β/29-08-2013) και την ανάγκη ανάθεσης λειτουργίας – εκμετάλλευσης προτείνω τη προκήρυξη δημόσιου πλειοδοτικού διαγωνισμού για την εκμίσθωση κυλικείου **του 3ου Γυμνασίου Μοσχάτου, που βρίσκεται στην οδό Μιαούλη 66, Τ.Κ. 18345** **Μοσχάτο.**

Οι όροι του πλειοδοτικού διαγωνισμού που θα διεξαχθεί σύμφωνα με τις διατάξεις της Κ.Υ.Α. 64321/Δ4/2008, (Φ.Ε.Κ. 1003/Β’/30-05-2008) των Υπουργών Εσωτερικών Αποκέντρωσης & Ηλεκτρονικής Διακυβέρνησης και Εθνικής Παιδείας Δια Βίου Μάθησης & Θρησκευμάτων, είναι οι εξής:

**Δικαίωμα συμμετοχής στον διαγωνισμό έχουν:**

• Φυσικά πρόσωπα, καθώς και δημοτικά ή κοινοτικά νομικά πρόσωπα

• Πολίτες των κρατών-μελών της Ευρωπαϊκής Ένωσης, γνώστες της Ελληνικής γλώσσας. Το επίπεδο γλωσσομάθειάς τους για την καλή εκτέλεση των καθηκόντων τους, διαπιστώνεται από την Επιτροπή διενέργειας του διαγωνισμού.

**Δεν γίνονται δεκτοί στον πλειοδοτικό διαγωνισμό:**

• Όσοι απασχολούνται στο Δημόσιο ή σε Ν.Π.Δ.Δ. με οποιαδήποτε εργασιακή σχέση.

• Συνταξιούχοι.

• Όσοι έχουν κώλυμα διορισμού στο Δημόσιο σύμφωνα με τα άρθρα 4, (παρ. 1,2,3 και 4, 5,7,8 και 9 του ν. 3528/2007 Φ.Ε.Κ 26/τ.Α’/09-02-2007

• Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου.

**Το ελάχιστο ποσό προσφοράς** από τους ενδιαφερόμενους, ορίζεται στα **τέσσερα ευρώ ( 4 ) ανά** **μαθητή ετησίως** (189 εργάσιμες ημέρες) και θα αποτελεί ποσό εκκίνησης κατά τη διαδικασία του σχετικού διαγωνισμού.

**Ο εκμεταλλευτής του σχολικού κυλικείου καταβάλλει** στο Δήμο κατ’ έτος το ποσό που συμφωνήθηκε, σε **τρεις (3) δόσεις**, καταβλητέες: **α) στις 30 Νοεμβρίου, β) στις 28 Φεβρουαρίου και γ) στις 31 Μαΐου.**

**Η διάρκεια της εκμίσθωσης θα αρχίσει από την υπογραφή της σύμβασης και θα λήξει την 30η Ιουνίου του έτους 2033 .**

**Τα δικαιολογητικά συμμετοχής του κάθε ενδιαφερόμενου στον διαγωνισμό είναι:**

α) **Έγγραφη αίτηση** με πλήρη στοιχεία για τη συμμετοχή του στο διαγωνισμό.

β) **Έγγραφη οικονομική προσφορά** που εμπεριέχει το προσφερόμενο ποσό σε ευρώ για κάθε μαθητή, η οποία θα τοποθετείται σε ξεχωριστό από τα άλλα δικαιολογητικά κλειστό αδιαφανή φάκελο. Η προσφορά πρέπει να είναι καθαρογραμμένη χωρίς ξύσματα, σβησίματα, προσθήκες, διορθώσεις. Τυχόν διόρθωση μονογράφεται από τον ενδιαφερόμενο. Η Επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού.

γ) **Πιστοποιητικό προϋπηρεσίας** σε εκμίσθωση σχολικού κυλικείου .

δ) **Πιστοποιητικό πολυτεκνίας** από τον αρμόδιο φορέα.

ε) **Πιστοποιητικό φορολογικής ενημερότητας.**

στ) **Πιστοποιητικό Δημοτικής ενημερότητας για χρέη προς το Δήμο Μοσχάτου – Ταύρου.**

ζ)  **Αποδεικτικό Ασφαλιστικής Ενημερότητας για χρέη προς ΙΚΑ και ΤΕΒΕ.**

η) **Πιστοποιητικό Εισαγγελίας** ότι δεν είναι φυγόποινος ή φυγόδικος.

θ) **Πιστοποιητικό Ποινικού Μητρώου.**

ι) **Φωτοτυπία Αστυνομικής Ταυτότητας**

κ) Για την συμμετοχή στο διαγωνισμό καταβάλλεται **ποσό εγγύησης τριακοσίων ευρώ (300 €).**

Η εγγύηση αυτή επιστρέφεται στους ενδιαφερόμενους υποψήφιους μετά την κατακύρωση του διαγωνισμού εκτός του υποψηφίου, στον οποίο κατακυρώθηκε η παραχώρηση του κυλικείου, ο οποίος πρέπει να καταβάλει συμπληρωματικά αντίστοιχο ποσό που να καλύπτει συνολικά το **20%** του ετήσιου μισθώματος ως εγγύηση καλής εκτέλεσης της σύμβασης.

Το ποσό αυτό παρακρατείτε καθ όλη τη διάρκεια της σύμβασης και επιστρέφεται μετά τη λήξη της **άτοκα**, πλην της περιπτώσεως καταγγελίας ή προώρου λήξης της σύμβασης, οπότε καταπίπτει υπέρ του Δήμου.

λ) **Υπεύθυνη δήλωση του Ν. 1599/1986** στην οποία δηλώνεται ότι δεν είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου.

μ) **Υπεύθυνη δήλωση του Ν. 1599/1986 στην οποία θα δηλώνει ότι έλαβε γνώση των όρων της δημοπρασίας και αποδέχεται αυτούς ανεπιφύλακτα, ότι έχει πλήρη γνώση για την πραγματική κατάσταση του μισθίου την οποία και αποδέχεται.**

ν) Ότι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του διαγωνισμού.

Για την συμμετοχή των δημοτικών ή των κοινοτικών νομικών προσώπων απαιτούνται όλα τα ανωτέρω δικαιολογητικά εκτός του πιστοποιητικού Εισαγγελίας, της υπεύθυνης δήλωσης του ν. 1599/1986 και του αποσπάσματος ποινικού μητρώου. Απαιτείται, όμως, επιπλέον αποδεικτικό έγγραφο του εξουσιοδοτούμενου να συμμετάσχει στο διαγωνισμό ατόμου. Τα δημοτικά ή κοινοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών κυλικείων εκ του καταστατικού τους.

Τα παραπάνω δικαιολογητικά θα υποβάλλονται στην αρμόδια για τη διενέργεια του διαγωνισμού Επιτροπή και θα κατατίθενται στο πρωτόκολλο του Δήμου.

Η Επιτροπή διενέργειας του διαγωνισμού δύναται κατά την κρίση της να τάσσει εύλογη προθεσμία για την προσκόμιση τυχόν δικαιολογητικών που λείπουν και είναι απαραίτητα για τη συμμετοχή στο διαγωνισμό πλην της χρηματικής εγγύησης, τα οποία κατατίθενται μαζί με την προσφορά.

Η αποσφράγιση των προσφορών γίνεται δημόσια ενώπιον της Επιτροπής διενέργειας του διαγωνισμού.

Όσοι παρίσταται στη διαδικασία αποσφράγισης των προσφορών, λαμβάνουν γνώση των συμμετασχόντων στο διαγωνισμό.

Η Επιτροπή διενέργειας του διαγωνισμού προβαίνει στην έναρξη της διαδικασίας αποσφράγισης των προσφορών κατά την ημερομηνία και ώρα που ορίζεται από την προκήρυξη. Προσφορές που υποβάλλονται στην Επιτροπή μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στους ενδιαφερόμενους, ως εκπρόθεσμες.

Αντιπροσφορές στους ανωτέρω διαγωνισμούς δεν γίνονται δεκτές. Σε περίπτωση υποβολής τους απορρίπτονται ως απαράδεκτες.

Ένσταση κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, κατά τη διάρκεια του διαγωνισμού, υποβάλλεται μέχρι και την επόμενη εργάσιμη ημέρα από την ημερομηνία διενέργειάς του. Η Επιτροπή υποβάλλει την ένσταση με αιτιολογημένη γνωμοδότησή της στο Δημοτικό Συμβούλιο που είναι αρμόδιο για την κατακύρωση του διαγωνισμού, προκειμένου να αποφανθεί τελικά για την αποδοχή ή την απόρριψή της.

Ενστάσεις που υποβάλλονται για οποιουσδήποτε άλλους από τους προαναφερόμενους λόγους δε γίνονται δεκτές.

Της ένστασης κατά της συμμετοχής κάποιου στο διαγωνισμό, λαμβάνει γνώση υποχρεωτικά με τη φροντίδα της Επιτροπής αυτός, κατά του οποίου στρέφεται.

Στην περίπτωση που οι πρώτοι στον αριθμό μορίων είναι δύο ή περισσότεροι η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να επαναλαμβάνεται κάθε επόμενη εργάσιμη ημέρα μέχρι να υπάρξει ένας με το υψηλότερο αριθμό μορίων.

Αρμόδιο όργανο για την κατακύρωση του διαγωνισμού είναι το Δημοτικό Συμβούλιο. Το Δημοτικό Συμβούλιο έχει το δικαίωμα να μην κατακυρώσει το διαγωνισμό, εφόσον κρίνει τις προσφορές απαράδεκτες ή για οποιοδήποτε άλλο λόγο κρίνει το αποτέλεσμα του διαγωνισμού ασύμφορο.

Ο εκμεταλλευτής του κυλικείου σε περίπτωση που δεν διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του Ε.Φ.Ε.Τ υποχρεούται να το παρακολουθήσει προσκομίζοντας τη σχετική βεβαίωση στην αρμόδια Υπηρεσία του Δήμου μετά την υπογραφή της συμβάσεως εντός εύλογου χρονικού διαστήματος.

**Ο εκμεταλλευτής του κυλικείου πρέπει να τηρεί αυστηρά τις ισχύουσες Υγειονομικές Διατάξεις σύμφωνα με την με αριθ. ΔΥ1γ/Γ.Π./οικ. 93828 (Φ.Ε.Κ. 1183/31.08.2006,τ.Β’) απόφαση του αρμόδιου Υπουργείου Υγείας και Κοινωνικής Αλληλεγγύης, όπως αυτή διαμορφώνεται κάθε φορά, με την οποία καθορίζονται τα προσφερόμενα είδη από τα σχολικά κυλικεία.**

Απαγορεύεται ρητά καθ΄όλη τη διάρκεια της εκμετάλλευσης η ολική ή η μερική υπεκμίσθωση του μισθίου. Απαγορεύεται επίσης η με οποιανδήποτε τρόπο με αντάλλαγμα ή χωρίς παραχώρηση από τον μισθωτή της χρήσης του μισθίου σε οποιανδήποτε τρίτο, καθώς και η μεταβίβασή ολικά ή μερικά της μισθωτικής σχέσης. Απαγορεύεται επίσης ρητά στον μισθωτή κατά τη διάρκεια της μισθώσεως και σε σχέση με αυτήν η σύσταση οποιασδήποτε μορφής εταιρίας ή κοινοπραξίας καθώς και η πρόσληψη συνεταίρου.

**Ο εκμεταλλευτής του κυλικείου υποχρεούται:**

**α) Να πληρώσει τα έξοδα δημοσίευσης της διακήρυξης του διαγωνισμού για την εκμίσθωση του κυλικείου,**

**β) Να είναι ασφαλισμένος στο ΤΕΒΕ.**

**γ) Να χρησιμοποιεί ταμειακή μηχανή.**

**δ) Να εκδώσει σχετική άδεια.**

**ε) Να δηλώσει αν έχει αναλάβει στο παρελθόν την εκμετάλλευση σχολικού κυλικείου και στη σχετική αίτησή του να γράψει το όνομα του σχολείου και τον χρόνο που έληξε η αντίστοιχη σύμβαση.**

**ζ) Να πληρώνει την κατανάλωση ρεύματος του κυλικείου καθ΄όλη τη διάρκεια της μίσθωσής του και το αντίστοιχο ποσό θα καταβάλλεται μαζί με τις δόσεις του μισθώματος.**

**η) Αποδέχεται την υπ’ αριθμ.** [**56758/Δ4/24.04.2013 (ΦΕΚ 1131/10.05.2013 τεύχος Β’) ΚΥΑ**](http://www.dimosnet.gr/index.php?MDL=pages&Branch=N_N0000000002_N0000000020_N0000000211_N0000019137_N0000020176)

**προστέθηκε παρ.36 στην ΚΥΑ 64321/Δ4/16.05.2008 σχετικά με τα προσφερόμενα είδη .**

**Ο προσφέρων θεωρείται ότι αποδέχεται πλήρως και ανεπιφύλακτα όλους τους όρους της διακήρυξης και τις διατάξεις της ΚΥΑ 64321/Δ4/2008 (Φ.Ε.Κ. 1003/Β/30-05-2008).**

**Τα δικαιολογητικά που κατατίθενται στην Επιτροπή δεν επιστρέφονται.**

**Β) Συγκροτεί Επιτροπή διενέργειας πλειοδοτικού διαγωνισμού κυλικείου του 3ου Γυμνασίου Μοσχάτου τους εξής:**

1. Δ/ντρια του 3ου Γυμνάσιο Μοσχάτου.

2. Εκπρόσωπος του Δήμου.

3. Πρόεδρος του Συλλόγου Γονέων & Κηδεμόνων 3ου Γυμνασίου Μοσχάτου.

Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ

ΚΥΡΙΑΚΗ ΑΝΑΝΙΑΔΟΥ